Sigurd Aske
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Sigurd Aske var en norsk misjonær, organisasjonsmann og mediepioner. Han hadde bakgrunn fra Indremisjonens bibelskole og studier i London og USA.
Aske arbeidet en rekke år som misjonær i Kina og Japan for Den Evangelisk Lutherske Frikirke. I 1958 ble han tilknyttet Det lutherske verdensforbund (LVF) i Genève og fra 1969 var han generaldirektør for LVFs kringkastingstjeneste. Han satset målbevisst på forbundets kringkastingstjeneste – særlig oppbyggingen av Afrika-senderen Evangeliets Røst i Etiopia. I 1974 ble han generalsekretær i Kirkens Nødhjelp. Fra 1978 til 1981 ledet han oppbyggingen av Internasjonalt Masse Media Institutt (IMMI) i Kristiansand.Aske regnes som en pioner i bruk av massemedia i misjonsvirksomhet, ledet det regjeringsoppnevnte kabel-TV-utvalget og var med i arbeidet med å koordinere TV2-innstilingen. Les mer i Store norske leksikon Sigurd Aske i Norsk biografisk leksikon kristen misjonsvirksomhet Litteratur Aske, Sigurd, Religions in Japan, 1948, Tokyo Aske, Sigurd, Evangeliets røst i den tredje verden, 1971, Stavanger: NOMI Aske, Sigurd; Wehus, Terje; Stavenes, Anne May og Lund, Jon Magne (red.). Tilbakeblikk for fremtiden 1916 – 1991. Frikirkens ytremisjon 75 år, 1992, Oslo: Norsk Luthersk Forlag. Bore, Thor Bjarne, TV 2: om etablering av ny permanent riksdekkende fjernsynskanal, 1985, ISBN 8200709949